钦定古今图书集成/历象汇编/庶征典/第106卷 > 王充论衡 > 《旱热》唐·白居易
## 钦定古今图书集成/历象汇编/庶征典/第106卷 > 王充论衡 > 《旱热》唐·白居易

勃勃旱尘气，炎炎赤日光。飞禽飐将堕，行人渴欲狂。
壮者不耐饥，饥火烧其肠。肥者不禁热，喘急汗如浆。
到此方自悟，老瘦亦何妨。肉轻足健逸，发少头清凉。
薄食不饥渴，端居省衣裳。数匙粱饭冷，一领绡衫香。
持此聊过日，焉知畏景长。